2014 Rhif 1609 (Cy. 165)
Addysg, Cymru
Rheoliadau Staffio Ysgolion a Gynhelir (Cymru) (Diwygio) 2014
Gwnaed 18 Mehefin 2014
Gosodwyd gerbron Cynulliad Cenedlaethol Cymru 20 Mehefin 2014
Yn dod i rym 16 Gorffennaf 2014

Mae Gweinidogion Cymru, drwy arfer y pwerau yn adran 569(4) a (5) o Ddeddf Addysg 1996, a pharagraff 3 o Atodlen 1 iddi, ac adrannau 19(3), 21(3), 34(5), 35(4) a (5), 36(4) a (5) a 210(7) o Ddeddf Addysg 2002 ac adrannau 18 a 32 o Fesur Addysg (Cymru) 2011 yn gwneud y Rheoliadau a ganlyn:
1996 p. 56. Rhoddwyd y swyddogaethau yn yr adran hon ac Atodlen 1 i’r Ysgrifennydd Gwladol ac fe’u trosglwyddwyd i Gynulliad Cenedlaethol Cymru, i’r graddau yr oeddent yn arferadwy o ran Cymru, yn rhinwedd Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672), ac maent wedi eu breinio bellach yng Ngweinidogion Cymru yn rhinwedd paragraff 30 o Atodlen 11 i Ddeddf Llywodraeth Cymru 2006 (p. 32).
2002 p. 32. Rhoddwyd y swyddogaethau yn yr adrannau hyn i Gynulliad Cenedlaethol Cymru ac maent wedi eu breinio bellach yng Ngweinidogion Cymru gan baragraff 30 o Atodlen 11 i Ddeddf Llywodraeth Cymru 2006.
2011 mccc 7.